
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«11» мая 2023 г.
	         № 60
	   г. Масква




Аб форме рэестра тавараў, складзе прадстаўленай 
дзяржавамі – членамі Еўразійскага эканамічнага саюза 
інфармацыі аб таварах, у дачыненні да якіх дзяржавамі-членамі прымяняюцца спецыяльныя эканамічныя меры, і парадку прадстаўлення такой інфармацыі

З мэтай рэалізацыі абзаца другога пункта 3 артыкула 3 Пагаднення аб прымяненні ў Еўразійскім эканамічным саюзе навігацыйных пломбаў для адсочвання перавозак ад 19 красавіка 2022 года Калегія Еўразійскай эканамічнай камісіі вырашыла:
1. Зацвердзіць прыкладзеныя:
форму рэестра тавараў, у дачыненні да якіх дзяржавамі – членамі Еўразійскага эканамічнага саюза прымяняюцца спецыяльныя эканамічныя меры;
склад прадстаўленай дзяржавамі – членамі Еўразійскага эканамічнага саюза інфармацыі аб таварах, у дачыненні да якіх дзяржавамі-членамі прымяняюцца спецыяльныя эканамічныя меры;
Парадак прадстаўлення дзяржавамі – членамі Еўразійскага эканамічнага саюза інфармацыі аб таварах, у дачыненні да якіх дзяржавамі-членамі прымяняюцца спецыяльныя эканамічныя меры.
2. Прасіць дзяржавы – члены Еўразійскага эканамічнага саюза забяспечыць прадстаўленне ў Еўразійскую эканамічную камісію інфармацыі аб таварах, у дачыненні да якіх дзяржавамі-членамі прымяняюцца спецыяльныя эканамічныя меры, па форме, зацверджанай гэтым Рашэннем, не пазней чым за 10 працоўных дзён да даты ўступлення ў сілу рашэння Камісіі аб увядзенні адсочвання перавозак з выкарыстаннем навігацыйных пломбаў па тэрыторыях дзяржаў-членаў для яе першапачатковага размяшчэння ў выглядзе рэестра тавараў на афіцыйным сайце Еўразійскага эканамічнага саюза.
3. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.
 
	Старшыня Калегіі
Еўразійскай эканамічнай камісіі
	М. Мясніковіч



	 
	ЗАЦВЕРДЖАНА
Рашэннем Калегіі
Еўразійскай эканамічнай камісіі
ад 11 мая 2023 г. № 60



ФОРМА
рэестра тавараў, у дачыненні да якіх дзяржавамі – членамі Еўразійскага эканамічнага саюза прымяняюцца спецыяльныя эканамічныя меры
	Найменне тавару
	Код ТН ЗЭД ЕАЭС
	Асаблівасці прымянення кода ТН ЗЭД ЕАЭС і наймення тавару
	Нарматыўны прававы 
акт дзяржавы – члена Еўразійскага эканамічнага саюза, які ўстанаўлівае прымяненне, прадаўжэнне і (або) адмену спецыяльных эканамічных мер
	Дата пачатку і дата заканчэння (або тэрмін дзеяння) прымянення спецыяльных эканамічных мер у дзяржаве – члене Еўразійскага эканамічнага саюза
	Ідэнтыфікацыйныя звесткі для мэт аднясення тавараў, якія перавозяцца, да тавараў, у дачыненні да якіх дзяржавай – членам Еўразійскага эканамічнага саюза прынята рашэнне аб прымяненні спецыяльных эканамічных мер

Заўвагі: 1. У графе 3 указваюцца наступныя абазначэнні:
знак «*» – неабходна кіравацца выключна кодам ТН ЗЭД ЕАЭС, найменне тавару прыведзена для зручнасці карыстання;
знак «**» – неабходна кіравацца як кодам ТН ЗЭД ЕАЭС, так і найменнем тавару;
знак «***» – асаблівасці прымянення кода ТН ЗЭД ЕАЭС і наймення тавару вызначаюцца нарматыўным прававым актам дзяржавы – члена Еўразійскага эканамічнага саюза, які ўстанаўлівае прымяненне, прадаўжэнне і (або) адмену спецыяльных эканамічных мер.
2. У графе 4 указваюцца найменне і рэквізіты адпаведнага нарматыўнага прававога акта дзяржавы – члена Еўразійскага эканамічнага саюза.
3. У графе 5 указваюцца звесткі, якія ўтрымліваюцца ў нарматыўным прававым акце дзяржавы – члена Еўразійскага эканамічнага саюза, які ўстанаўлівае прымяненне, прадаўжэнне і (або) адмену спецыяльных эканамічных мер.
4. У графе 6 указваюцца звесткі аб таварах, якія ўтрымліваюцца ў нарматыўным прававым акце дзяржавы – члена Еўразійскага эканамічнага саюза, які ўстанаўлівае прымяненне, прадаўжэнне і (або) адмену спецыяльных эканамічных мер (паходжанне тавараў, від транспарту, якім ажыццяўляецца іх перавозка, і іншыя неабходныя для ідэнтыфікацыі тавараў звесткі).


___________________

	ЗАЦВЕРДЖАНЫ
Рашэннем Калегіі
Еўразійскай эканамічнай камісіі
ад 11 мая 2023 г. № 60



СКЛАД
прадстаўленай дзяржавамі – членамі Еўразійскага эканамічнага саюза інфармацыі аб таварах, у дачыненні да якіх дзяржавамі-членамі прымяняюцца спецыяльныя эканамічныя меры
1. Найменне тавару.
2. Код ТН ЗЭД ЕАЭС.
3. Асаблівасці прымянення кода ТН ЗЭД ЕАЭС і наймення тавару.
4. Найменне і рэквізіты нарматыўнага прававога акта дзяржавы – члена Еўразійскага эканамічнага саюза, які ўстанаўлівае прымяненне, прадаўжэнне і (або) адмену спецыяльных эканамічных мер.
5. Дата пачатку і дата заканчэння (або тэрмін дзеяння) прымянення спецыяльных эканамічных мер у дзяржаве – члене Еўразійскага эканамічнага саюза.
6. Ідэнтыфікацыйныя звесткі для мэт аднясення тавараў, якія перавозяцца, да тавараў, у дачыненні да якіх дзяржавай – членам Еўразійскага эканамічнага саюза прынята рашэнне аб прымяненні спецыяльных эканамічных мер.

______________

	 
	ЗАЦВЕРДЖАНЫ
Рашэннем Калегіі
Еўразійскай эканамічнай камісіі
ад 11 мая 2023 г. № 60



ПАРАДАК
прадстаўлення дзяржавамі – членамі Еўразійскага эканамічнага саюза інфармацыі аб таварах, у дачыненні да якіх дзяржавамі-членамі прымяняюцца спецыяльныя эканамічныя меры

1. Прадстаўленне інфармацыі аб таварах, у дачыненні да якіх дзяржавамі – членамі Еўразійскага эканамічнага саюза (далей – дзяржавы-члены) прымяняюцца спецыяльныя эканамічныя меры, ажыццяўляецца наступнымі органамі выканаўчай улады дзяржаў-членаў (далей – упаўнаважаныя органы):
у Рэспубліцы Арменія – Міністэрства эканомікі Рэспублікі Арменія;
у Рэспубліцы Беларусь – Міністэрства замежных спраў Рэспублікі Беларусь;
у Рэспубліцы Казахстан – Камітэт дзяржаўных даходаў Міністэрства фінансаў Рэспублікі Казахстан;
у Кыргызскай Рэспубліцы – Міністэрства эканомікі і камерцыі Кыргызскай Рэспублікі;
у Расійскай Федэрацыі – Міністэрства эканамічнага развіцця Расійскай Федэрацыі.
2. Упаўнаважаныя органы прадстаўляюць у Еўразійскую эканамічную камісію інфармацыю аб таварах, у дачыненні да якіх дзяржавамі-членамі прымяняюцца спецыяльныя эканамічныя меры, не пазней чым за 3 працоўныя дні да даты пачатку прымянення, прадаўжэння і (або) адмены спецыяльных эканамічных мер у дачыненні да ўказаных тавараў, а пры ўвядзенні спецыяльных эканамічных мер, прадаўжэнні тэрміну іх прымянення і адмене такіх мер у выпадках, якія патрабуюць аператыўнага рэагавання, – не пазней за 5 працоўных дзён з даты іх прымянення, прадаўжэння і (або) адмены. Указаная інфармацыя прадстаўляецца па форме рэестра тавараў, у дачыненні да якіх дзяржавамі – членамі Еўразійскага эканамічнага саюза прымяняюцца спецыяльныя эканамічныя меры, зацверджанай Рашэннем Калегіі Еўразійскай эканамічнай камісіі ад 11 мая 2023 г. № 60, у фармаце *.xlsx. Інфармацыя накіроўваецца на адрас электроннай пошты: cis@eecommission.org або ў парадку, які вызначаецца заканадаўствам дзяржаў-членаў, з дубляваннем яе накіравання на ўказаны адрас электроннай пошты.
3. Еўразійская эканамічная камісія на падставе інфармацыі, якая прадстаўляецца ўпаўнаважанымі органамі, актуалізуе рэестр тавараў, у дачыненні да якіх дзяржавамі-членамі прымяняюцца спецыяльныя эканамічныя меры, і забяспечвае яго размяшчэнне на афіцыйным сайце Еўразійскага эканамічнага саюза не пазней за 10 працоўных дзён з дня, наступнага за днём паступлення такой інфармацыі.

___________________

